|  |
| --- |
| **STANDARDNI OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | **Smjernice za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP)grada Karlovca (u tekstu: Smjernice)** |
| Stvaratelj dokumenta, tijelo koje provodi savjetovanje | Grad Karlovac, Upravni odjel za prostorno uređenje i poslove provedbe dokumenata prostornog uređenja u suradnji s Regionalnom energetskom agencijom sjeverozapadne Hrvatske |
| Svrha dokumenta / obrazloženje | Grad Karlovac je trenutno u procesu izrade IV. Izmjena i dopuna Prostornog plana uređenja Grada Karlovca (u daljnjem tekstu PPUG) te IV. Izmjena i dopuna Generalnog urbanističkog plana grada Karlovca (u daljnjem tekstu GUP). Budući da se u oba slučaja radi o cjelovitim izmjenama plana, to je idealna prilika za implementaciju mjera integriranog energetsko-klimatskog planiranja u GUP-i ostale prostornih planove te posljedično transformaciju grada u „zeleni grad“. Na 35.sjednici Gradskog vijeća Grada Karlovca, održanoj 12.5.2020.godine, prihvaćen je Akcijski plan energetski održivog razvitka i prilagodbe klimatskim promjenama Grada Karlovca (Sustainable Energy and Climate Action Plan – SECAP), GGK br.7/20. Kako bi se stvorili uvjeti za provedbu mjera planiranih SECAP-om, i osigurao proces integralnog planiranja predviđena je izrada Smjernica. **Smjernice** su dokument kojim se cjelovito analizira postojeće stanje, buduće potrebe u sektoru energetike te definira konkretan energetsko-klimatski koncept kao cjelovito rješenje za planiranje energetike na području Grada Karlovca.Metodologija integriranog energetsko-klimatskog planiranja bazira se na tri ključna koraka: prostorno-energetska analiza, izrada Smjernica za integraciju održivog energetskog planiranja i prilagodbe klimatskim promjenama (SECAP) u GUP grada Karlovca, konzultacije i implementacija. Ključni rezultat ovog postupka je prijedlog 9 mjera iz područja energetike, 6 iz područja prilagodbe učincima klimatskih promjena te 2 iz područja mobilnosti. Sve navedene mjere povezane su s onima identificiranim u SECAP-u Grada Karlovca koje se mogu prostorno povezati. Uz njih, u sklopu smjernica dane su i opći prijedlozi s ciljem transformacije Grada Karlovca u „zeleni grad“.PPUG kao ključan prostorno-planski dokument na razini jedinice lokalne samouprave i GUP kao prostorni plan koji razrađuje urbano područje Grada Karlovca, stvoreni su kroz interdisciplinarnu djelatnost prostornog planiranja. Njima se na temelju procjene razvojnih mogućnosti, izravno definiraju zahtjevi, uvjeti, obaveze i mogućnosti vezane za razvoj djelatnosti, energetske i prometne infrastrukture te njihov smještaj u prostoru, uvjeti za urbanu preobrazbu i urbanu sanaciju izgrađenih područja te uvjeti za ostvarivanje planiranih zahvata u prostoru. Odredbe za provođenje definirane prostornim planovima predstavljaju obaveze te tako omogućuju veoma jasan i izravan utjecaj na razvoj Grada. Ključni korak primjene ovog pristupa integracije energetsko klimatskog planiranja u prostorno planiranje grada Karlovca je izrada Smjernica za integraciju održivog energetskog planiranja i prilagodbe klimatskim promjenama (SECAP) u Generalni urbanistički plan (GUP).GUP ovakvim pristupom može i treba integrirati sve strateške dokumente na razini grada ili općine te reflektirati ključne odrednice na razini države i EU po pitanju ne samo prostornog planiranja nego i energetike, klime i okoliša. |
| Datum dokumenta | 17.09.2021.  |
| – metoda savjetovanja koja će se primijeniti: Javno savjetovanje |
| – objašnjenje eventualnih već donesenih odluka i pojašnjenje razloga za odabir pojedine opcije |
| – ako je relevantno, različiti izvori mišljenja i informacija te činjenični podaci s temeljitim popratnim referencama (npr. znanstvenika ili skupina korisnika)  |
| –rok zaprimanja odgovora: 15.03.2022. – 14.04.2022. |
| – ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite: info@regea.org, graditeljstvo@karlovac.hr |
| * odgovori će biti dostupni, osim kada je onaj koji je poslao odgovor tražio da ostanu povjerljivi
 |
| – pojašnjenje eventualnih ograničenja koja bi mogla dovesti u pitanje potpunu primjenu smjernica Kodeksa  |